钦定古今图书集成/明伦汇编/氏族典/第431卷 > 赵端颐
## 钦定古今图书集成/明伦汇编/氏族典/第431卷 > 赵端颐

按《万姓统谱》：端颐，字养正，家临川。幼孤贫，处之裕如。
陆伯微得象山家学，相与讲贯，参以伊洛诸书，反求
诸己行，顾其言无虚矫，无厓异。登嘉定七年第，授怀
安簿，历建宁簿，以廉勤称。尝入江西帅幕，议不合，浩
然肥遁。端平初，召赴都堂审察，力辞。家居优游，扁所
居曰“常庵”，与邹南堂、游新堂、章从轩往来切磋。